**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2023. április 4-i nyilvános ülésére**

**TÁRGY:**

**Az NBBH Nemzetközi Balatoni Bojlis Horgászverseny Kft-vel megállapodás megkötése horgászverseny megrendezése céljából**

**ELŐADÓ:**

Druskoczi Tünde

polgármester

Tisztelt Képviselő-testület!

Az idei évben ismételten megkereste önkormányzatunkat az NBBH Nemzetközi Balatoni Bojlis Horgászverseny Kft., hogy biztosítsunk helyszínt az ősszel megrendezendő Nemzetközi Balatoni Bojlis Horgászversenyre. A tavalyi évben 1 csapat, az idei évben két csapat elhelyezését kérték a községi strand, illetve a futballpálya mögötti közterületen, áram és vízvételi lehetőséggel. A csapatok létszáma maximum 4 fő. Tavaly 85.000 Ft/csapat összegben határozta meg önkormányzatunk a bérleti díj összegét.

Idén 2 horgászhelyre szeretnének megállapodást kötni, mivel ezek egyik a strand területére, a másik pedig a strandhoz közeli közterületre esik, a strandi vizesblokk használatát a Településüzemeltetési Kft. a verseny idejére biztosítani tudja.

Javaslom, hogy a kérelmezővel az előterjesztés mellékletét képező megállapodást kössük meg 90.000 Ft/horgászhely bérleti díj összeggel.

**Határozati javaslat:**

1. Balatonberény Község Önkormányzat Képviselő-testülete az NBBH Nemzetközi Balatoni Bojlis Horgászverseny Kft-vel a 2023. szeptember 29. és 2023. október 7. között megrendezendő Nemzetközi Balatoni Bojlis Horgászverseny lebonyolítására vonatkozó megállapodást horgászhelyenként 90.000 Ft bérleti díj mellett az előterjesztés szerinti tartalommal megköti.
2. A képviselő-testület felhatalmazza a polgármestert a szerződés aláírására.

Határidő: szerződés megkötésére 5 nap

Felelős: Druskoczi Tünde polgármester

Balatonberény, 2023. március 10.

Druskoczi Tünde sk.

polgármester