

ELŐTERJESZTÉS

BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETE

2023. április 4– i nyilvános

ülésére

Tárgy:

Beszámoló a Pénzügyi, Településfejlesztési, Környezetvédelmi és Idegenforgalmi Bizottság 2022. évi munkájáról

Előadó:

Gazda János

elnök

**Tisztelt Képviselő-testület!**

A 2022. június 26-i időközi önkormányzati választást követően került sor 2022. július 12-én a képviselő testület alakuló ülésére. Itt a mandátumhoz jutott polgármester és képviselők megválasztották a PTKI. bizottság tagjait, akik Gazda János elnök, Hartel Sebastián és Horváth János képviselők, valamint külsős tagként Kovácsné Végh Diána és Rikker Gilbert lettek.

A beszámoló ettől az időponttól az év végéig végzett munkát tartalmazza.

A Bizottság a munkáját a vonatkozó jogszabályok az SZMSZ rendelkezései, a Képviselő-testület határozatai, a polgármester indítványai, és a képviselő-testület munkatervét figyelembe véve végzi.

A PTKI Bizottság 4 soros nyilvános, 4 rendkívüli nyilvános és 1 zárt ülést tartott. Ezeken a testületi előterjesztések alapján 85 határozatot hozott. Betegség miatt két alkalommal határozat képtelen volt a bizottság.

A PTKI Bizottság ülésein tanácskozási joggal minden alkalommal részt vett a polgármester és a képviselő-testület nem bizottsági tagjai is (akiknek munkahelyi elfoglaltsága ezt lehetővé tette).

A bizottsági ülések rendszerint a Képviselő-testületi ülések előtt két nappal történtek, de rendkívüli körülmények miatt előfordult, hogy az ülés közvetlenül a Képviselőtestület ülése előtt zajlott le.

A Bizottság tagjai igyekeztek érdemben megvizsgálni a napirendi pontokat, a felvetődött kérdéseket és bizottsági álláspontot kialakítva támogatni a testületi munkát.

Néhány témában megoszlott a bizottsági tagok véleménye, de tudtunk többségi álláspontot tükröző javaslatot tenni a Képviselőtestület számára.

A Bizottság ülései nyilvánosak, a jegyzőkönyvek és az előterjesztések a Község hivatalos honlapján is elérhetők.

Úgy ítéljük meg, hogy a bizottsági munka elősegítette és gyorsította a képviselő-testületi ülések határozathozatalát, hiszen a részletekre is kiterjedő viták, a különböző álláspontok ütköztetése, vagy éppen a nyitott kérdések tisztázása döntően már a bizottsági üléseken megtörtént .

Kérem beszámolóm megvitatását és elfogadását.

**Határozati javaslat:**

Balatonberény Község Önkormányzat Képviselő-testülete a Pénzügyi, Településfejlesztési, Környezetvédelmi és Idegenforgalmi Bizottság 2022. évi munkájáról szóló beszámolót elfogadja.

Határidő: 2023. április 4.

Felelős: Gazda János elnök

Balatonberény, 2023. március 20.

Gazda János

PTKI Bizottság elnöke